Rainer Vakra

Rainer Vakra (sündinud 10. märtsil 1981 Tallinnas) on Eesti poliitik ja riigiametnik. 

Ta oli aastatel 2005–2011 Nõmme linnaosa vanem ning aastatel 2011–2019 XII ja XIII Riigikogu liige. Alates 1. jaanuarist 2022 töötab ta Keskkonnaameti peadirektorina.

 Haridus 
Vakra on lõpetanud 1999. aastal Tallinna 21. Kooli ja 2002. aastal Tallinna Ülikooli keskkonnakorralduse erialal. Õppis aastatel 2002–2003 Helsingi Ülikoolis rahvusvahelist majandust. 2019. aastal tunnistati tema bakalaureusetöö plagiaadiks ning tema bakalaureusekraad tühistati, uue bakalaureusetöö (hindele A) kaitses Vakra 2020. aasta jaanuaris. Bakalaureusetöö kannab pealkirja "Keskkonnateadlikkus ja jäätmenõustamise roll Nõmme linnaosa näitel"https://tv.delfi.ee/artikkel/88716211/video-rainer-vakra-kaitses-uue-loputoo-hindele-a? (juhendaja Margus Vetsa).

2010. aastal kaitses ta Tallinna Ülikooli eesti keele ja kultuuri instituudis kommunikatsiooni ja meedia erialal magistritöö "Nõmme linnaosa väliskommunikatsiooni juhtimine : magistritöö" (juhendaja Krista Kerge) ja sai magistrikraadi.

 Täiendharidus 
 10.07–05.08.1999 – Salerno, rahvusvahelised audiovideo kursused
 06.09–20.09.2000 – Uppsala Ülikool, Läänemere keskkond ja majandus
 21.03–31.03.2001 – Lodzi Ülikool, Euroopa riikide keskkonnamajandus
 02.12–07.12.2003 – Province of Chieti, "Voices of Europe"– informatsiooni liikumine laienevas Euroopas
 21.02.2004 – Vain ja partnerid, meeskonnaideoloogia
 24.08.2004 – OPTI Partnerid, enesejuhtimise ja suhtlemise koolitus
 02.02–15.06.2005 – Keelekeskus Puškin, igapäevane vene keel
 23.–28.10.2011 – Kaitseministeerium, Kõrgemad Riigikaitsekursused
 12.05.2015 – Eesti Metsaselts, III Otsustajate Metsakool

 Plagiaadisüüdistus 
2019. aasta Riigikogu valimiste eel kirjutas ajaleht Eesti Ekspress, et Rainer Vakra 2002. aastal Tallinna Ülikoolis kaitstud lõputöö oli plagiaat. Ekspressi võrdlusest ilmnes ulatuslik sarnasus Vakra bakalaureusetöö "Pakendijäätmete kogumis- ja taaskasutussüsteemi ettevalmistamine Tartus" põhiosa ning Säästva Eesti Instituudis (SEI, hilisem Stockholmi Keskkonnainstituudi Tallinna keskus) samal aastal valminud aruande "Pakendijäätmete kogumis- ja taaskasutussüsteemi ettevalmistamine Tartus" vahel, lõputöö sissejuhatus aga sarnanes üksikasjalikult (teksti liigendusest ja pealkirjadest jooniste ja kirjavigadeni) SEI aruandega "Üleriigilise pakendi- ja pakendijäätmete kogumis- ja taaskasutamissüsteemi käivitamise majanduslike arvestuste koostamine". Töö kolmas peatükk kattub aga valdavalt Tartu ­linnaelanike küsitlusega, mille tegelik autor on Keiu Ruus-Lepp.Mikk Salu: "Suur vale: Rainer Vakra ülikooli lõputöö on plagiaat" Eesti Ekspress, 13. veebruar 2019.Vakra esitas instituudi raportid ja teise tudengi uurimuse enda lõputöö pähe ERR, 13. veebruar 2019.

Vakra selgitas sarnasust talle juhendaja poolt antud materjalide kasutamisega, mille seas olnud toona veel avaldamata aruande käsikiri: "Kirjutasin oma diplomitöö heauskselt, kasutades seejuures ka juhendaja poolt mulle edastatud toona avaldamata ja projektis osalejate ühistööna loodud materjale."Vakra pöördub oma diplomitööle uue hinnangu saamiseks ülikooli poole ERR, 13. veebruar 2019. Viitamatust põhjendas Vakra akadeemiliste viitamisreeglite muutumisega: "Kui vaadata täna, aastal 2019 seda seisu, siis ma ütlen küll, et viidata oleks olnud mõistlikum ja tegelikult ka akadeemiliselt õigem. Aga 2001, kui ma alustasin seda lõputöö kirjutamist ja 2002 lõpetasin, oli ühelt poolt reeglistik selline teistsugune, selgelt pehmem ja arusaamatum."Rainer Vakra plagiaadisüüdistusest: lõputöö kirjutamise aegu olid reeglid "pehmemad ja arusaamatumad" Postimees, 13. veebruar 2019.

Samuti väitis Vakra, et osales lõputöö raames Tartu pakendikogumise pilootprojektis, mille üks eestvedajaid oli tema juhendaja Ahto Hunt. SEI projekti juht Harri Moora kinnitas seevastu, et Vakra projektis ei osalenud ning 2002. aastal Moora veel Vakrat ei tundnud. Moora lisab, et kuulis Vakra plagiaadikahtlustest juba aastaid tagasi.Sander Punamäe Plagiaadi ohver: ma isegi ei teadnud, kes on Rainer Vakra Postimees, 13. veebruar 2019. Endine keskkonnaministeeriumi jäätmeosakonna juhataja Peeter Eek, SEI aruande tellija, on kinnitanud, et ka tema ei tundnud Rainer Vakrat tol ajal. Vakra võimalikust plagiaadist olevat ta kuulnud, kuid ei pidanud enda tööks sellest teavitamist..

Tallinna Ülikool otsustas kutsuda töö hindamiseks kokku akadeemilise komisjoni. Sotsiaaldemokraatlik Erakond teatas seepeale, et ootab enne seisukohavõttu ära TLÜ otsuse.SDE ootab Vakra osas ära TLÜ otsuse ERR, 13. veebruar 2019.

15. märtsil 2019 otsustas Tallinna Ülikooli akadeemiline komisjon, et Vakra bakalaureusetöö on plagiaat ja tegi ülikoolile ettepaneku Vakra diplom tühistada.. TLÜ rektor Tiit Land otsustas Vakra diplomiõppe diplomi tühistada, kuid jätta Vakrale alles magistridiplomi, kui ta kahe aasta jooksul uue bakalaureusetöö kirjutab.. 22. jaanuaril 2020 kaitses Vakra tühistatud bakalaureusetöö asemel (hindele A) uue bakalaureusetöö.

 Töökohad 
 2003–2004 Eesti Noorteühenduste Liit, Tallinna koostööprojekti juht
 2004–2005 Mustamäe Linnaosa Valitsus, arendusspetsialist
 2005–2011 Nõmme linnaosa vanem
 2011–2015 XII Riigikogu liige
 2013–2014 VEB Fondi uurimiskomisjoni esimees
 2014–2019 Riigikogu keskkonnakomisjoni esimees
 2015–2019 XIII Riigikogu liige
 2019–2021 Euroopa Parlamendi liikme Sven Mikseri Tallinna assistent
 veebruar–detsember 2021 AS-i Tallinna Soojus juhatajaRainer Vakra maandub soojale kohale: keeran elus uue lehekülje!, Õhtuleht, 27. jaanuar 2021.
 alates 2022 – Keskkonnaameti peadirektorKeskkonnaametit asub juhtima Rainer Vakra, ERR uudised, 2. detsember 2021.

 Poliitiline tegevus 

Rainer Vakra kuulus aastatel 2005–2012 Eesti Keskerakonda.Äriregistri päring. Kasutatud 9. aprillil 2012. Ta lahkus fraktsioonist koos Deniss Boroditši, Inara Luigase ja Lembit Kaljuveega.Eesti Keskerakonna fraktsioonist lahkus 4 liiget. Riigikogu pressiteade, 9. aprill 2012.

Aastatel 2013–2021 kuulus ta Sotsiaaldemokraatlikku ErakondaAleksander Krjukov Inara Luigas ja Rainer Vakra astusid Sotsiaaldemokraatlikku Erakonda ERR 03.12.2013 ja oli 2016. aastast erakonna aseesimees.

2011. aasta Riigikogu valimistel kandideeris Rainer Vakra Keskerakonna nimekirjas, kogudes 1259 häält ning sai XII Riigikogu liikmeks. Järgmistel Riigikogu valimistel 2015. aastal kandideeris ta juba SDE nimekirjas ning pääses 4132 häälega XIII Riigikogu liikmeks.

2013. aastal kandideeris ta ka kohaliku omavalitsuse valimistel SDE nimekirjas ja sai 4237 häält.
Alates 2021. aasta veebruarist ta erakondadesse ei kuulu.

 Liikmesus muudes ühendustes 
 Eesti Paraolümpiakomitee juhatuse liige
 Energia avastuskeskuse nõukogu liige, AS Tallinna Soojuse esindajana
 Eesti Curlingu Liidu president
 Eesti Invaspordi Liidu president
 Tallinna Spordiseltsi Kalev juhatuse liige
 MTÜ Demokraatide asutajaliige
 MTÜ Nõmme Jazz liige
 Eesti Üliõpilaste Keskkonnakaitse Ühing Sorex liige

 Sport 
Kergejõustikus on ta tulnud Eesti meistriks 4 × 400 m teatejooksus 2001. aastal..

Rainer Vakra mängib korvpalli klubis Nõmme RIM, mille koosseisus tuli ta 2009. aastal Tallinna meistriks. Ta kuulus ka 2011., 2012., 2013. ja 2014. aastal Eesti II liiga võitnud meeskonda.

 Isiklikku 
Tema isapoolne vanaisa oli Elmar Vakra.Staarpoliitik Rainer Vakra vormib lihaseid sõnnikut visates, Elu24, 18. juuni 2012. Tema emapoolne vanaisa oli autovõidusõitja Enn Griffel ja emapoolne vanaema oli keskmaajooksja Milvi Akberg-Griffel. Ka Rainer Vakra vanemad on endised keskmaajooksjad Andres Vakra ja Lea Vakra.

Tema elukaaslane on Marilin Look. Neil on kolm poega (sündinud 2017, 2019 ja 2021).Eveli Makko. "Väike džentelmen Konrad", Pere ja Kodu, 3. mai 2018.https://elu.ohtuleht.ee/982900/foto-rainer-vakra-jagab-isadepaeva-puhul-sudamlikku-pilti-oma-poistega.https://elu.ohtuleht.ee/1041462/armas-austusavaldus-rainer-vakra-kolmas-poeg-sai-nime-vanavanaisa-jargi.

Ta mängib vabal ajal tennist.

 Artikleid 
 Prügi sortimine olgu mugav ja lihtne, Nõmme Sõnumid, 13. august 2021
 "Eestlane on laisk–pakendite sortimine saagu elustiili osaks" Eesti Päevaleht, 7. mai 2021
 "Rainer Vakra: ka läbi kaugkütte saab ökoloogilist jalajälge vähendada" ERRi portaal, 6. mai 2021
 "Rainer Vakra: RMK dividenditulu tuleb vähendada, muidu jäävad meie lastele vaid kännud" Eesti Päevaleht, 26. märts 2021
 "Rainer Vakra: RMK peab saama rohelise eesmärgi" Postimees, 19. märts
 "Rainer Vakra: Raha paneb meid jäätmeid liigiti koguma" Õhtuleht, 18. märts 2021
 "Rainer Vakra: meie hoolega sorditud prügipakendid lihtsalt põletatakse, sest keegi ei vastuta ja riigil on suva" Eesti Päevaleht, 27. veebruar 2021
 "Rainer Vakra: joogikõrsi keelama oleme meistrid küll. Lõpetaks õige selle näitemängu" Eesti Päevaleht, 8. november 2020
 "Vakra: ainult taaskasutatav mask aitab vähendada kilekottide mägesid" Pealinn, 3. oktoober 2020
 "Rainer Vakra: prügi õigesse kasti? Oleneb, kui tugev on su usk" Eesti Päevaleht, 10. märts 2020
 "Rainer Vakra: metsa põletamine ahjus pole 21. sajandi taastuvenergeetika" Eesti Päevaleht, 26. jaanuar 2016
 "Sport krõbeda maksu alt välja" Äripäev, 14. jaanuar 2016
 "Rainer Vakra: asendamatud tuleb asendada" Postimees, 25. jaanuar 2014
 "Vakra VEB fondi lõppraportist: avastasime fakte, mis on tähelepanuta jäänud" Postimees, 17. juuni, 2014

 Viited 

 Välislingid 

 Rainer Vakra ajaveeb
 Tulemused kergejõustikus
 "Vakra Randperele: Reformierakond on ainus, kes ei saa aru, et Edgar Savisaar on ümmargune null Eesti poliitikas" TV3, 20. november 2016
 "Vakra: Ratasel saab olema nii palju tööd, et 24 tunnist ööpäevas jääb väheks" ERR, 3. november 2016
 "Vaata kööki" Mööblimasin OÜ, 22. märts 2016
 "Rainer Vakral varastatakse intervjuu ajal rahakott" Äripäev, 23. juuli 2014
 "Rainer Vakra VEB komisjoni pressikonverentsil" Delfi, 16. oktoober 2013
 Rainer Vakra: ma ei julge Erki Savisaart oma sõbraks nimetada, ERRi portaal, 3. detsember 2021
 Rainer Vakra perre lisandus kolmas poeg: neljaliikmeliseks pereks kasvada oli hoopis keerulisem kui viieliikmeliseks, Pere ja Kodu, 14. november 2021
 FOTOD | Rainer Vakra muinasjutulisest kodutalust: siin juba igav ei hakka, seetõttu on see lastele kasvamiseks väga hea keskkond, Kroonika, 18. august 2021
 ARMSAD FOTOD | Rainer Vakra perre sünnib peagi kolmas poeg: ootusärus kasvab iga päevaga, Õhtuleht, 26. juuni 2021
 Vakra: töö Tallinna Soojuses on enda arendamiseks, ERRi portaal, 3. veebruar 2021
 INTERVJUU | Poliitikaga lõpparve teinud Rainer Vakra: kui ma olen rabas jalutades asjad läbi mõelnud, siis mind ümber veenda pole võimalik, Delfi, 30. jaanuar 2021
 FOTOD | Lõputöö ja uus roll ajasid Rainer Vakra kaelani prügisse: Oscarit ma ilmselt ei saa, Kroonika, 29. jaanuar 2021

Kategooria:XII Riigikogu liikmed
Kategooria:XIII Riigikogu liikmed
Kategooria:Nõmme linnaosavanemad
Kategooria:Eesti Keskerakonna poliitikud
Kategooria:Sotsiaaldemokraatliku Erakonna poliitikud
Kategooria:Eesti keskmaajooksjad
Kategooria:Eesti korvpallurid
Kategooria:Sündinud 1981